Järgnev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Ainult Jumal saab anda meile andeid, mida meil ei ole.
Ära kunagi vaata teiste ande, ega mõtle: "Oleks mul ka see!
Oskaks ma ka seda teha!"
Kui sa ei saa, siis ei saa.
Uuri, mida sa oskad teha ja hakka seda tegema.
Õpi, kuidas olla rahulolev.
Kui oled väga pikka kasvu ja tahaksid olla lühem,
siis õpi armastama pikk olemist - näed asju, mida teised ei näe.
Kui sulle ei meeldi, et hästi lühike oled
ja tahaksid pigem pikk olla, siis mõtle Sakkeuse peale.
Tema ronis puude otsa, et näha, mida tahtis näha.
On ju nii?
Eelmise nädala konverentsil ütlesin,
et kui sulle oma kintsud ei meeldi, siis on aeg nendega rahu sõlmida.
Sul on, mis sul on. Aamen?
Kui nendest lahti tahad saada, siis tee trenni ja söö vähem.
Kui see ei aita, siis õpi neid armastama.
Võta need omaks või mõtle, kuidas neid riietega peita
või ma ka ei tea...
Aga ära selle pärast kogu aeg stressis ole.
Aamen?
Õpi olema rahul.
Mis põhjustab teie rahulolematust?
On teil midagi, mis seda põhjustab?
"Tahaksin suuremat maja."
Siis saad suurema maja, aga leiad, et seda on liiga palju koristada.
Siis tahad, et saaksid koristaja palgata.
Siis palkad koristaja, aga sulle ei meeldi, kuidas ta koristab.
Kas ei ole mitte nii?
Ärge istuge seal, mõeldes, et see teema pole teie jaoks. On küll!
On siin keegi, kes on rahulolematusest väsinud?
Siis peaksid õppima ütlema: "Kui saan oma tahtmise, olen õnnelik.
Kui ei saa, olen ka õnnelik.
Ma ei lase mingil olukorral oma tuju dikteerida!
Olen rahulolev ja emotsionaalselt stabiilne!
See on minu sihtmärk - olla rahul ja emotsionaalselt stabiilne!"
Ja kui sa sealmaal veel ei ole,
julgustan sind laskma Jumalal selle kallal töötada,
kuni sinna jõuad.
Elus tuleb alati ette olukordi, mida me ise kohe lahendada ei saa.
Inimesed on igal pool -
iial ei tea, mida nad järgmisena teevad.
Iial ei tea, mida nad sulle ütlevad
ja sa ei tohiks olla seisundis,
kus annad olukordadele või inimestele kontrolli oma rõõmu üle.
Pead õppima olema rahulolus ja emotsionaalselt stabiilne;
uskuma, et Jumalal on kõik kontrolli all
ning et Tal on plaan sinu elu jaoks.
Kui säilitad hea suhtumise pärast seda,
kui sul midagi saamata jääb,
üllatab Jumal sind millegi nii hämmastavaga,
et sul on isegi hea meel, et ei saanud seda, mida algul tahtsid.
Me peame õppima, kuidas olla stabiilsed.
Öelge: "Olen rahulolev...
ja emotsionaalselt stabiilne."
Kas pole tore? Rahul ja emotsionaalselt stabiilne.
"Joyce, ma ei saa parata, kui ärritun."
Jeesus ütles, et saame parata.
Me ei saa millestki üle, kui pidevalt vabandusi leiame.
Freud tegi paar avastust
ja osad neist vastasid tõele.
Tal ei olnud ehk seda terviklikku õiget vastust.
Ta hakkas õpetama, et inimeste probleemid
ja nende halvad teod tulenesid sellest, mida nad lapsepõlves kogesid.
Tihtipeale peab see paika,
kuid ta õpetas ka seda,
et inimesed ei saa sinna midagi parata.
See on see, mis ei vasta tõele.
Mul oli aastaid halb käitumine.
Süüdistasin selles oma isa, kes mind lapsepõlves kuritarvitas.
Lapsena olin vihane, kibestunud ja solvunud.
Mul oli meestesse halb suhtumine.
Keegi ei tohtinud mulle öelda, mida teha.
Ja kui Jumal selle minus esile tõi, siis vastasin:
"Mind koheldi nii halvasti. Kedagi ei tohiks nii kohelda."
Jumal ütles: "Jah, tõesti ja kedagi ei tohiks nii kohelda.
Kuid fakt on see, et mina tahan sind muuta
ja sind terveks teha.
Nii et see ei saa enam su vabandus olla.
See on põhjus, miks oled selline, nagu oled,
aga ära kasuta seda ettekäändena selliseks jääda."
Kas kuulete mind?
Võib-olla olid su vanemad vägivaldsed.
Võib-olla kohtlesid nad su õde-venda sinust teisiti.
Võib-olla pidid su vanemad sinust misiganes põhjusel loobuma
ja see on olnud suureks probleemiks su elus.
Jumal ei andnud sind kunagi ära. Ta hoidis sind kogu selle aja
ja Tal on suurepärane plaan su elu jaoks!
Sa saad hakata teisiti mõtlema ja sul võib olla suurepäraselt hea elu.
Ütlen seda tihti ja ütlen seda ka täna siin:
minu elu algus polnud just hea, kuid otsustan selle hästi lõpule viia!
Ja sina saad täpselt sama teha!
Johannese 14:27 ütleb Jeesus:
"Rahu ma jätan teile;
mina ei anna teile nõnda nagu maailm annab.
Oma enda erilist rahu
ma annan teile.
Teie süda ärgi ehmugu
ega mingu araks!"
Vaadake, mida laiendatud tõlge ütleb:
"Ärge laske endil rahutuks muutuda
ja ärge lubage endil olla kartlik, heitunud,
arglik ja muutlik."
Niisiis.
Pole mõtet öelda: "Ma ei saa parata, kui ärritun."
Võid öelda: "Ma ei kavatse nii elada!"
Järgmine kord, kui tunned, et hakkad ärrituma...
Kui paljud teist tunnevad ära,
et hakkate ärrituma enne, kui endast täiesti välja lähete?
Hea aeg selle peatamiseks on selle puhkemise algul.
Kohe, kui tunned seda...
Olgu siis tegu tunnete madalseisu langemise,
või pulbitsema hakkava vihaga.
Aeg selle peatamiseks on kohe alguses.
See on hetk, mil peaksid seisatama ning ütlema...
Kui oled kellegagi, kes seda ei mõistaks,
ütle seda oma südames või peas.
Kui oled üksi ja saad kõva häälega öelda, ütle:
"Ma olen rahulolev ja emotsionaalselt stabiilne!"
Kas kuulete?
Võite naerda, kuid olen niimoodi ise teinud.
See on piibellik ja see toimib su elus!
Siis sa ei ütle enam: "Ma ei saa parata! Ärritun kergelt!"
Ma ärritusin ja siis kahetsesin ning tundsin end nii halvasti.
Ehk olete mõnda neist lugudest ennegi kuulnud,
kuid need on ühed parimatest.
Kui oma laste peale vihastasin, siis lärmasin ja karjusin.
Tegelikult aga olin sisimas vihane inimene.
Kui sinus on viha, millega sa tegelenud pole;
kui sul on allasurutud viha, mida mineviku asjaolud tekitanud on,
siis sa elad selle kellegi peal välja.
Ja tavaliselt on selles keegi, kes selles süüdi pole.
Ei ole õiglane kedagi teist selle eest maksma panna.
Nii et ma karjusin laste peale...
Siis tundsin end halvasti: "Oh Jumal, mis mul viga on?
Ma lihtsalt ei saa sinna midagi parata!
Kaotan enesevalitsuse ega saa sinna midagi parata!"
Siis aga nägin vaimusilmas nägemust,
et meie pastor tuli esiukse juurde ja helistas uksekella.
Ja Jumal ütles:
"Kui tema tuleks, saaksid sa küll parata!
Kutsuksid end umbes 2 sekundiga korrale!"
Võisin olla keset suurt raevuhoogu,
aga kui pastor oleks uksekella helistanud,
oleksin ma öelnud: "Pastor!
Kiitus Jumalale!
Astu edasi! Lapsed seal mängivad ilusti.
Kas saan sulle jääteed pakkuda?"
Tänu süütundele, mis mind selle läbi tabas,
teadsin, et Jumal kõneles minuga läbi selle nägemuse.
Ta käskis mul oma ettekäänetest lahti öelda,
sest me suudame küll end kontrolli all hoida,
kui väga tahame!
Ja ma ütlen teile sama:
me saame end küll kontrolli all hoida, kui vaid tahame!
Kui oled kellegi seltskonnas, kellele muljet avaldada tahad,
ei käitu sa nii, nagu inimestega, kellele sa ei taha muljet avaldada!
Ja kelle peal me end välja elame?
Inimeste peal, kes meid kõige rohkem armastavad;
kes on meile pikemaks ajaks pühendunud
ning ei saa meie juurest minema kõndida.
Tõsijutt, eks?
Aamen!
Peate hakkama ütlema: "Olen rahul ja emotsionaalselt stabiilne.
Ma ei suvatse elada nagu hullumeelne -
tuju kord hea, kord halb.
Olen rahulolev ja stabiilne,
et Jumal, inimesed ja ma ise saaks end usaldada."
Ma ei taha, et mu emotsioonid mind kontrolliks,
sest see teeb mu elu õnnetuks.
Kas see tundub hea mõte olevat?
Öelge kõik: "Ma suudan seda!" - "Ma suudan seda!"
Kõige õnnetum viis elamiseks,
on olla oma emotsioonide meelevallas.
Emotsioonid ei ole patt, kuid nende järgi elada on traagiline.
Ainuüksi tunde põhjal pole vaja veel tegutseda.
Piibel ütleb: "Kui vihastute, siis ärge tehke pattu.
Ärgu päike loojugu teie vihastumise üle!"
Kui vihastute, maandage see õigel viisil.
Kohe, kui tunnete viha, peaksite hakkama Jumala abi paluma.
"Aita mind, et ma end tolaks ei teeks!
Olen rahulolev ja emotsionaalselt stabiilne.
Olen stabiilne!"
Ja ausalt, te võite mu üle ju naerda, kuid te hakkate maha rahunema.
Te hakkate maha rahunema.
Isegi, kui peate seda 25 korda või rohkemgi ütlema.
Küsid: "Joyce, kas kõik see on piibellik?"
Jah!
Kui tahad elus rahulolev olla, siis ära mõtle sellele, mida sul pole,
kuid mida tahaksid.
Mõtle sellele, mis sul on ja mille üle peaksid tänulik olema.
See aitab sul rahul olla.
See aitab sul kiiresti rahulolu saavutada.
Mõtle väikestele asjadele, mille üle tänulik olla.
Mõtle sellele, mida inimesed sinu heaks teevad
ja mitte sellele, mida nad ei tee.
Kui sulle su töö ei meeldi, ole tänulik, et sul üldse on tööd.
Kui sa seda ei taha, sooviks seda keegi teine.
Kui sulle su abikaasa ei meeldi, siis mõtle hästi järele,
sest on üksildasi naisi, kes ta arvatavasti endale võtaks.
Mõni talub hea meelega rohkem, kui sina arvad end taluvat,
lihtsalt selle nimel, et oleks, kellega õhtust süüa.
Eksole?
Ütlesin, et mõni talub meelsasti enamat,
kui see, mis sulle tundub juba liigne olevat,
lihtsalt selleks, et oleks, kellega õhtust süüa!
Võtke veel paar minutit, et sellele mõelda...
Ärge vaadake mind sellise pilguga.
Tee kindlaks, mis sind kõige kergemini ärritab.
Mõista, et Saatan otsib alati, kuidas sind ärritada.
Tee otsus, et nüüdsest ärritad teda ise,
jäädes stabiilseks ja emotsionaalselt rahulolevaks.
Järgmisest teemast tahaksin rääkida oma 30 minutit,
kuid seleks pole aega.
Ehk peatun sellel veidi järgmine kord,
sest see tundub olevat üks tähtsamatest
just selle konverentsi jaoks.
Jumal täidab kõik mu vajadused rikkalikult.
Tahan, et kujundaksite endas rikkalikkuse hoiaku,
mitte puudulikkuse hoiaku.
Oodake oma elus rikkalikkust, mitte probleeme.
3 Johannese 1:2 "Armas, soovin sulle,
et sul läheks igati hästi ja sa oleksid terve,
nõnda nagu läheb hästi su hingel."
Kujundage rikkaliku elu mentaliteeti,
mitte puudulikkuse mentaliteeti.
Teie asemel ma ei ütleks enam: "Mul ei ole selleks raha."
Sa ütled: "Aga paljuks ju ei olegi!"
Äkki siis muudame sõnastust.
Ütleme nii.
Kui keegi kutsub sind midagi tegema,
siis selle asemel, et öelda: "Mul pole raha."
"Lähme välja sööma!" -"Mul pole raha."
"Kinno tahad minna?" -"Ei, mul pole raha."
"Lähme ostame poest paar steiki!"
"Ei, olen 100 aastat hakkliha söönud, steigi jaoks ei ole raha.
Arvatavasti söön hakkilha kuni surmani."
Äkki vastaks hoopis nii:
"Selle eest praegu raha välja käia ei ole õige otsus,
kuid tuleb päev, mil saan seda ja kõiksugu muud endale lubada."
Olen selle ise kõik läbi teinud!
Mäletan, kui mul oli 2 nädala toidu jaoks ¤70
ja meil oli 3 last.
Võtsin kalkulaatori ja kõik oma kupongid
ning kui mul kõik vajalik korvis oli, mis ületas ¤70,
pidin midagi tagasi panema.
Nii kitsas oli käes.
Õppisin tegema sadu erinevaid hakklihatoite.
Isegi hakkliha ei olnud kõige parem, kuna pidin ostma kõige odavamat.
Vaatasin neid steike ja nähes inimesi neid ostmas,
mõtlesin: "Oh saaks ma vaid neid steike osta!"
Käisin torisedes mööda poodi ringi.
Mul on sellest tegelikult väga naljakaid lugusid.
Kui Jumal õpetas mind nägema rikkalikku eluviisi
ja omama rikkalikkuse mõtteviisi,
siis enne, kui see su eluviisi muudab, tuleb sul muuta oma mõtteviisi.
Jumal tõi minus esile "odavuse mentaliteedi"
nagu Ta seda nimetas.
Ta ütles, et otsin alati kõige odavamaid viise
millegi tegemiseks.
Ostsin kergelt aegunud leiba, sest see oli 10 senti odavam.
Sobrasin mõlkidega konservide kastis.
Ma ei tea, kas neid kaste enam ongi, aga vanasti oli.
Kas on neid?
Seal kastis olid mõlkidega konservid, mõned ilma sildita.
Kõik seal maksis 10 senti
ja mina kaevasin seal kastis.
Tol ajal viisin juba läbi piiblitunde
ning Jumal hakkas mu mõtteviisi muutma.
Ta tahtis, et ma näeksin, et Ta tahab rikkalikkust meie ellu,
mitte puudulikkust.
Tean, et paljudel on suuri vajadusi.
Tean ka, et paljudel on rahalisi vajadusi.
Ma ei ütle, et see on nendele kiire lahendus.
Küll aga ütlen,
et Jumal ei saa anda sulle midagi, mida sa ei näe endal olevat.
Nii et pead hakkama asju veidi teisiti nägema.
See, et sa hetkel kehvas olukorras oled,
ei tähenda, et sinna elu lõpuni jäädki.
Käisin toidupoes pobisedes:
"Ei saa ma seda ega toda endale lubada."
Mäletan päeva, kui üks sugulane meid külastas
ja minuga poodi kaasa tuli.
Pidin ostma majoneesi.
Kui kõige väiksema haarasin,
küsis ta: "Miks sa selle võtad? Osta suurem!"
Mina aga mõtlesin endamisi, et mul pole suurema jaoks raha
ja see tegi mind nii vihaseks!
Olin sisimas tulivihane.
Mõtlesin endamisi:
"Sa ei tea, mis tunne see on, kui sul pole kunagi piisavalt raha!
Sa ei tea, mis tunne see on tulla siia kalkulaatoriga
ja lugeda igat senti!"
Käisin siis poes, olles vihane,
et kõik teised said endale häid asju lubada
ja mina ei saanud.
Kogu minu tunnistus ja mõtted olid valed.
Aastate vältel Jumal õpetas mind:
"Astu julgelt poodi sisse ja kui hakkliha valid, mõtle:
"Tuleb päev, kui saan osta, mida hing ihaldab.
Pole vaja kalkulaatorit, kuponge
ega pea muretsema, kas on piisavalt raha.
See päev tuleb!"
See, kui su hetkeolukord kõige parem pole,
ei tähenda, et asjad jäävadki elu lõpuni nii.
Mäletan päeva, kui olin toidupoes
ja mu pähe tuli mõte: "Kui kurb,
et sa arvad, et Jumal pole piisavalt rikkalik,
et maksta 10 senti rohkem värske leiva eest!"
Asi ei olnudki selles, kas mul värskeks leivaks raha oli.
Raha oli küll vähe
ning ma ei saanud osta kõike, mida tahtsin,
kuid midagi oleks siiski olnud võimalik.
Ma ei pidanud sobrama mõlkis konservide kastis.
Oleksin saanud osta sildiga konserve, et oleksin teadnud, mida koju viin.
Nii poleks ma ostnud kassi toitu, sest kassi meil ei olnud.
Tundsin end koguaeg ilmajäetuna,
sest ei ostunud kunagi seda, mis mulle meeldis,
vaid kõige odavama, mis saadaval oli.
Kas mõistate, millest ma räägin?
Kui leidsin 20¤ maksvad kingad, mis mulle meeldisid,
pidin kindlasti leidma samad kingad 12.95¤ eest.
Vaim, mis minu elus toimetas, pettis mind niivõrd,
et raiskasin 10¤ bensiini peale,
püüdes leida neid kingi soodushinnaga kusagilt mujalt.
Leidsin teie valupunkti! Näen seda teie nägudest!
Räägin teile loo, et asja püänt kohale jõuaks.
Kui Dave'iga küpsemaks saime
ja me rahalised võimalused suurenesid,
oli Dave alati valmis kasutama raha, mille Jumal meile andis.
Mitte muidugi kõike, sest tema seisukoht on:
natuke pane kõrvale, natuke kuluta ja natuke anna ära.
Ja see toimib.
Kui teed seda oma võimaluste piires, siis Jumal laiendab neid.
Natuke kuluta, natuke pane kõrvale ja natuke anna ära.
Mõnele inimesele on natuke kulutamine oluline.
Mul oli uut autot vaja,
sest olin selleks ajaks juba teenistuses ja sõitsin palju.
Oli üks auto, mis mulle väga meeldis ja mida ma väga tahtsin.
Niisiis läksime seda autot vaatama
ja saime ka teada, mis selle kuumakse on.
Siis aga vaatasin autot, mis oli nimistus veidi allpool.
Oleksin sellega leppinud, kuid see polnud mu lemmik.
Nende kahe auto kuumakse vahe oli 50¤.
Me oleks saanud küll maksta 50¤ rohkem,
kuid ma lihtsalt eelistasin, et rohkem raha jääks alles.
Olin nii harjunud
jätma ennast ilma asjadest, mida tegelikult tahtsin
ja ostma odavamaid asju,
nii et ma peaaegu ostsin auto, mida ma ei tahtnud.
Kui sa ei astu kunagi usus välja
ega hangi endale seda, mida sa tegelikult tahad -
misiganes eluvaldkonnas,
siis tunned alati, et oled millestki ilma jäänud.
See tunne aga paneb sind teisi kadestama,
kellel alati tunduvad olevat paremad asjad kui sinul.
Nii et Dave ütles,
et ma pean ostma auto, mis mulle meeldib.
Küll Jumal selle eest hoolitseb.
Ma ei utsita teid tegema oste, mille eest te maksta ei suuda,
Me oleks suutnud küll selle auto eest maksta,
kuid ma oleks ikkagi odavama ostunud,
sest mul oli selline mõtteviis.
Nüüd räägin teile sulatõtt.
Ostsime siis auto, mida väga tahtsin.
Mina sealjuures hirmust värisedes...
Enne esimest makset sain palgakõrgendust,
mis pärast maksude mahaarvestamist oli täpselt 50¤.
See ei olnud kokkusattumus ega juhus,
vaid Jumala viis mulle näidata, et Ta tahab meile paremaid asju.
Jumal näitas, et kui leian Temast rõõmu,
mida ma püüdsin teha,
siis Ta annab mulle, mida mu süda kutsub.
Ta ei saa aga anda midagi, mida ma vastu ei võta!
Ma ei ütle nüüd,
et minge hankige endale kõik, mida arvate tahtvat.
Küll aga ütlen, et muutke oma suhtumist.
Jumal on rikkalikkuse Jumal.
Ta ütles, et Tema kojas on mitmeid mõisaid!
Piibel ei ütle, et Tema kojas on tihedalt koos
palju väikseid kortereid.
Mitte, et korteritel midagi viga oleks,
aga kui Jumal tahab mõisast rääkida, siis aitäh, võtan küll ühe!
Naudi oma korterit, kuid oota rõõmsalt ka mõisa.
Ole õnnelik seal, kus oled,
kuid ole ka see, kes ütleb:
"Tahan kõike, mida Jumal anda tahab!"
Ja ausalt öeldes arvan,
et paljudele kristlastele ei ole kunagi õpetatud,
et Jumal tahab neile õnnistusi täis elu.
Kui mõtiskleda Jumala Sõna üle ööl ja päeval, kus on öeldud:
"Ma toon sulle edu kõiges, mille külge oma käe paned."
Kui hakkate mõtisklema, pobisema ja oma peas veeretama mõtet:
"Meie Jumal on külluslik Jumal!
Ta on hea Jumal!
Jumal on hea ja Ta tahab teha häid asju mu elus.
Ootan vahendite juurdekasvu ja Tema soosingut!
Minu vajadused saavad rahuldatud ja saan ka teisi inimesi aidata.
Ma ei ole seisus, kus ma ei saa anda.
Ma jõuan kohta, mil saan anda mida iganes tahan, kus iganes tahan!"
Selleks pead oma mõtteviisi muutma!
Pead saama lahti ütlemisest: "Mul ei ole selleks raha.
Võtan selle odavama palun.
Milline on kõige odavam?"
Juurige see mõte oma peast välja!
Üks Jumala nimedest on El Shaddai mitte El Odav.
El Shaddai tähendab ülekülluslikkuse Jumal!
See on üks Tema nimedest - ülekülluslik Jumal!
Jumal tahab teid õnnistada.
Ta tahab teid rikkalikult õnnistada!
Pole oluline, kus sa hetkel oled - meil kõigil on oma sihtkoht.
Jumal tahab osutada meile kõigile soosingut
ja tuua kasvu me ellu.
Mitte ainult selleks, et meil oleks aina rohkem.
Jah, Ta tahab täita kõik meie vajadused,
kuid Ta tahab ka, et oleksime õnnistuseks teistele.
Ooleme õnnistatud, et olla õnnistuseks!
Jumala Sõna üle mediteerimine on oluline tegevus.
See tähendab mõelda sellele.
See peaks olema meie mõttemaailma igapäevane osa.
Oma teadvust ja alateadvust on oluline uuendada Jumala Sõnaga.
Ainult siis saame olla tulevikuks ette valmistunud.
Mulle meeldib öelda:
"Suudan täna teha mida iganes vaja, läbi Kristuse, kes annab mulle jõu."
Selleks aga, et seda teha, pidin õppima mõtlema uutmoodi.
Täna pakume teile "Väelised mõtted" päevasõnade kogumikku.
Mõelge - võite õppida mõtlema mõtteid,
mis teie elule väge juurde annavad.
Siin on 365 mõtet - üks aasta igaks päevaks.
See aitab uuendada teie meelt, ja mõtiskleda Jumala Sõna üle,
õppides olema inimene, kelleks Jumal teid on loonud.
Teie asemel ma seda maha ei magaks!
Sinu mõtted kasvavad sõnadeks, tegudeks ja tulevikuks.
Joyce'i uue "Väelised mõtted" päevasõnade kogumikuga
võid kindlustada endale, mõtete õige kasvusuuna
neid Jumala Sõnaga kooskõlastades.
365 mõtet elu muutmiseks.
Keskendu sel aastal lahingute võitmisele oma peas.
Telli see endale ekraanil oleva informatsiooni abil.
"Kus sa olid, kui olin suurtes vajadustes?"
"Kus sa olid, kui kaotasin kõik?"
"Kus sa olid, kui keegi ei hoolinud?"
Me näitame sulle...
Kahe nädala pärast saates "Igapäevaelu rõõmud."
Kus toimub järgmine konverents?
Uuri järgi veebilehelt
joycemeyer.org.
Inimesed rõõmustavad ajakirja ilmumise päeval.
Tellige juba täna meie tasuta "Igapäevaelu rõõmud" ajakiri.
Kas ma mainisin, et see on tasuta? Jah! See on tasuta!
Kõik see on vaid telefonikõne või hiireklõpsu kaugusel.
Oled sa kunagi arvanud, et Jumal on su peale pahane?
See on levinud probleem nii sees- kui väljaspool kirikut.
Jumala armastuse mõistmine vabastab sind
süütundest ja hukkamõistust.
Paljud jooksevad hirmuga Jumalast eemale,
selle asemel, et joosta Tema poole.
Otsusta mitte kunagi enam hirmus elada
ja tea, et Jumal ei ole su peale pahane.
Nüüd saadaval.
Tõlge: Eda Gray
Saade valmis tänu J.Meyeri teenistuspartnerite toele.